staqsa lill- Ministru għall-Intern u s-Sigurtà Nazzjonali: Jista' l-Ministru jgħid preżentament kemm hemm impjegati u f'liema grad huma fid-Dipartiment tal-Probation u Parole? Hemm il-ħsieb li jiġu impjegati persuni oħra u jekk iva, f'liema grad? Ninforma lill-Onorevoli Interpellant li bħalissa hemm sitta u tletin impjegat/a fi ħdan id-dipartiment tal-Probation u Parole. Dawn jinsabu mqassma kif ġej: 1 Direttur 1 Assistent Direttur 1 Prinċipal 1 Uffiċjal Legali 20 Uffiċjali tal-Probation 1 Uffiċjal Eżekuttiv 1 Uffiċjal fi skala 14 Din is-sena dan id-dipartiment hu bil-ħsieb li jimpjega Senior Psychologist, Accounts Clerk u Messenger/Driver.
DIPARTIMENT TAL-PROBATION U PAROLE – IMPJEGATI.